NaiveNeuron/SloPal huggingface dataset:
M. Sabolová, poslankyňa: (2009-10-22):
Je úplne jasné a všetci tí, ktorí pracujete v hospodárskych rezortoch, už z minulosti a sme tu v priemere vekovo, že tých dvadsať rokov sledujete vývoj na Slovensku, či v ťažbe uránu, či v ťažbe zlata, či v iných vážnych nerastných surovinách, ktoré sú v minimálnom množstve na Slovensku, sa viac-menej angažujú ľudia, ktorí predtým pracovali v ústavoch geologických, prieskumných, pretože v mnohých prípadoch sa práve oni stávajú lobistami pre ťažbu týchto nerastných surovín na Slovensku. A viď, pred nejakým časom sme tu bojovali za zachovanie územia v Kremnici, kde nebolo dobré riešenie. Z minulých volebných období si pamätáme, tí, ktorí sme pracovali vo výbore pre životné prostredie, ako sa nám podarilo zachrániť krasové územie. (Neutíchajúci ruch v sále.)
Osuský, Peter, poslanec NR SR (2012-06-29):
Ďakujem pekne, pani predsedajúca. Ja uznávam, Jofo, že tých 350-tisíc podpisov je iste slušná bariéra. Tuná však opakovane zaznieva, že parlament má malú dôveru, počúvame tu o policajtoch a prostitútkach, ale každopádne ten parlament má dôveru, ktorá sa opiera o kvórum voličov vo voľbách, ktorí prišli, a tých bolo u nás vždy viac ako 50 %. To znamená, ak napríklad rozhodovanie, a je zbytočné hovoriť o tom, aká je dôvera alebo nedôvera. Ja som hlboko presvedčený, že vyše 40 % občanov, ktorí volili kolegov zo strany SMER, asi musí byť spokojné s tvárou tohto parlamentu, pretože v ňom vládnu tí, ktorým oni priali, aby vládli. Takže tá úvaha o tom, že aká je tvár parlamentu, tá je taká, aká je tvár občanov, ktorí si ho volili. Nemôže byť nikdy iná, to z podstaty veci vyplýva. A tak sa teda teraz napríklad zamýšľam nad zoznamom, ktorý si poskytol, ako veci, ktoré by mali byť vyňaté. No ja si viem napríklad živo predstaviť – a iste si niekto môže povedať, no, to hovorí práve on –, že by sa našlo 350-tisíc podpisov na vystúpenie z eurovalu. Dokonca si viem predstaviť, že by v tom referende veľmi ťažko vyhrala protistrana. Aj tak by som sa domnieval, že ak legitímne zvolení zástupcovia ľudu 111 hlasmi prijali euroval, hoci nie mojím hlasom, ctím si toto hlasovanie, ako si ctím demokraciu, a považoval by som zbúranie týchto figúrok, hoci si ho môžem sám želať, za absolútne pošliapanie demokracie. To znamená, že v tomto zmysle nulová hranica znamená, že 111 zástupcov tu niečo prijme a potom akokoľvek malý počet zástupcov to zbúra. Neviem, či toto je presne to, niekto to môže nazvať... (Prerušenie vystúpenia časomerom.)
Saloň, Marián, poslanec NR SR (2023-05-25):
Ďakujem veľmi pekne. Pán kolega, ja to skúsim asi do takých rečníckych otázok hodiť, to moje vystúpenie, faktickú poznámku na vás a možno pán minister bude vedieť na to odpovedať prostredníctvom vás. Základnou úlohou v súčasnosti mestskej polície je verejný poriadok a stacionárna doprava. Myslím si, že dosť razantným spôsobom ideme zvýšiť kompetencie mestských policajtov na, aj na dynamickú dopravu, teda objektívnu zodpovednosť pri rýchlosti a kontrola alkoholu, čo ja nemám s tým žiadny problém, ale teraz sa budem pýtať, že čo to znamená v praxi, že obce a mestá začnú navyšovať tie počty tých mestských policajtov a štátnych začneme znižovať, keďže to ideme, nechcem to nazvať, že ideme suplovať činnosť štátnych policajtov, lebo dostávame sa dosť do prekrývania kompetencií, teraz moja druhá otázka je, že ako to bude s informačnými systémami, to znamená, že mestskí policajti dostanú priamy vstup do informačných systémov štátnej polície, čo sa týka tej objektívnej zodpovednosti polície pri meraní rýchlosti mestskej budeme hovoriť o mobilných radaroch, a to bude vyhodnocovanie, tá objektívna zodpovednosť, že namerám mobilným radarom a následne riešim to v priestupku alebo to budú riadne označené stacionárne radary v obciach, pretože ministerstvo vnútra, viem, že má tú ambíciu budovať sieť stacionárnych radarov na objektívnu zodpovednosť, ktoré budú riadne označené, ale má takisto ambíciu to plne automatizovane riešiť, to znamená, že systém z kamery stiahne, vystaví rozhodnutie a to rozhodnutie ide. A teraz kto bude odvolacím orgánom pri takomto rozhodnutí, pri rozhodnutí mestskej polície o tejto objektívnej zodpovednosti? A vieme, že keďže sme ľudia, tak pochybnosti a chyby robia aj ľudia a urobí ju aj mestský policajt, pri štátnych je to, je to inšpekcia, kto bude riešiť nesprávne rozhodnutia... (Prerušenie vystúpenia časomerom.)
Hrnčiar, Andrej, podpredseda NR SR (2016-03-23):
Dovoľte mi, aby som reagoval na kolegu poslanca Mira Beblavého, pretože ja som zastupoval stranu SIEŤ na rokovaní lídrov, keď sa rozdeľovali a určovali pomery vo výboroch. Ja som navrhol na základe poverenia predsedníctva, že nechceme rozhodovať o týchto troch poslancoch, ktorí sami odišli z nášho klubu. Dali sme ich do priestoru, nech rozhodnú opoziční kolegovia. Avšak vtedajší pán predseda Národnej rady povedal, že to nie je možné, pretože boli zvolení za stranu SIEŤ. Pokiaľ viem, títo traja poslanci, odídenci zo SIET-e, dostali ponuku vstúpiť do klubov iných, poslaneckých klubov iných politických strán, parlamentných strán, a odmietli túto ponuku, čiže sami si zmarili možnosť, aby boli zaradení do tých výborov, kam by chceli. My nebudeme mať problém podporiť presuny v rámci opozičných miest, ak sa dohodnete medzi sebou a vymeníte si tie miesta, tak my to veľmi radi podporíme.
Jurinová, Erika, podpredsedníčka NR SR (2014-05-14):
Ďakujem pekne, pani kolegyňa. Na vaše vystúpenie nie sú žiadne faktické poznámky. Uzatváram možnosť prihlásiť sa. Je 18.58 hod. No... (Reakcia z pléna.) Ďakujem (povedané so smiechom), to beriem ako vyhrážku, ja by som povedala, že necháme si vaše vystúpenie už do ďalšieho dňa, a ráno budeme teda začínať presne stanovenými bodmi, ktoré, teraz si nespomínam aké. Pán minister, pôda bude, áno. Takže až niekedy poobede. Prvé dva, áno, prvé dva budú od ministra pôdohospodárstva a poľnohospodárstva. No, je možné, že až poobede, po hodine otázok niekedy. Takže ďakujem veľmi pekne. Prajem pekný a príjemný večer a uzatváram dnešný rokovací deň. (Prerušenie rokovania o 18.58 hodine.)
Pročko, Jozef, poslanec NR SR (2024-01-10):
Vy ste, vy ste, vy ste spravodajca. Ahá, dobre, prepáčte... (Prerušenie vystúpenia predsedajúcim.)
Laššáková Jana, podpredsedníčka NR SR (2014-01-29):
Páni poslanci. (Reakcie z pléna.) Páni poslanci! Páni poslanci, poprosím vás!
B. Bugár, podpredseda NR SR: (2002-05-23):
(Hlasovanie.) Prítomných je 94 poslancov, za 36, proti 4, zdržalo sa 48, nehlasovalo 6. Konštatujem, že Národná rada nepostúpila tento návrh zákona do druhého čítania. Budeme pokračovať hlasovaním o návrhu skupiny poslancov Národnej rady Slovenskej republiky na vydanie zákona o Slovenskej vodohospodárskej komore (tlač 1504). Spravodajcom je pán poslanec Klemens. Nech sa páči. J. Klemens, poslanec: Ďakujem. Odporúčam, pán predsedajúci, aby ste dali hlasovať o tom, že predložený poslanecký návrh zákona bude prerokovaný v druhom čítaní.
Plevíková, Zuzana, poslankyňa NR SR (2024-09-17):
Ďakujem za slovo. Pán predsedajúci, dajte, prosím, hlasovať o tom, že Národná rada berie uvedenú informáciu na vedomie.
Kamenický, Ladislav, poslanec NR SR (2014-11-08):
Ďakujem. Páni z opozície, keď som prišiel do tohto parlamentu, myslel som si, že tu ideme prijímať zákony pre ľudí, a namiesto toho tu počúvam samé osočovanie, demagógiu, lži. Musím povedať, veľa z vás tu hovorí: „Ideme sa stretnúť s našimi voličmi.“ Miesto toho tu zabíjame drahocenný čas. Takisto by som rád pozdravil ľudí z Ružinova, ktorých mám stretnúť o piatej, a to sú naši voliči, ktorým chceme vysvetľovať, ako budeme robiť našu komunálnu politiku. Mňa strašne udivuje, ako si tu niekto môže dovoliť zavolať svojmu kolegovi pred barak demonštráciu, kde ohrozuje jeho rodinu vrátane jeho detí. To som si v živote nemyslel, že takéto niečo sa tu dokáže vyprodukovať! Prepáčte, hanbite sa, skutočne! Ďakujem. (Potlesk.)
Nachtmannová, Oľga, poslankyňa NR SR (2014-11-10):
No väčšinou, väčšinou tá strana pravice nemá veľmi rada to, čo hovorím, takže väčšinou sa to stále opakuje, ale ja si aj tak poviem svoje. Uvedomme si jedno, my nikdy do ruského vplyvu patriť nebudeme. Máme úplne iné základy. Ale to neznamená, že budeme sa tak pozerať, ako sa jednostranne pozeráte vy. My buďme šťastní, že máme premiéra, ktorý sa pozerá na úplne všetky svetové strany, a s tým neurobíte nič a, chvalabohu, to tak je. (Potlesk.)
Habánik, Jozef, poslanec NR SR (2024-09-17):
Ďakujem pekne za slovo. Vážený pán predsedajúci, v rozprave vystúpili dvaja poslanci a nebol podaný žiadny procedurálny návrh. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Viskupič, Jozef, poslanec NR SR (2013-09-24):
Ďakujem. Mne sa páčil ten bod v tvojom príspevku, ktorý hovoril v podstate všeobecne o tom, že rozhodovania o veciach, ktoré súvisia so súkromným vlastníctvom, ním nakladaním verzus štátne vlastníctvo, aby sa do súkromných rúk, ktoré nemusia byť len slovenské, ale môže to byť hocikto, nezapájal monokraticky riadený orgán najvyššej štátnej správy, ale aby sme keď už tak sa zamysleli nad tým, že to posvätili tak, ako navrhuje pán, pán poslanec Hlina, aspoň nejakým kolektívnym rozhodovaním. Ja si spomínam na riešenie, ktoré navrhoval Janko Mičovský, alebo sme sa bavili, ale nechce sa mi veriť, že pod ministerským dobrozdaním sa bude nakladať alebo chce sa nakladať s tak dôležitým majetkom, ako sú lesy, a bude to iba v rukách ministra. Preto ja sa takisto stotožňujem s predmetným návrhom zákona a podporím ho kvôli tomu, že ak už, tak sa dohodnime na kompromise, že o tom musí rozhodovať vyšší orgán, ako je vláda, a posuňme to na túto úroveň, pretože neviem proste pochopiť, prečo by to mal mať v rukách samotný minister a rozhodovať o bytí a nebytí majetku štátu, v tomto prípade lesov. Ďakujem.
P. Pelegrini, poslanec: (2010-03-02):
Do čl. I sa vkladajú nasledovné body: Bod 1. V § 33 sa za odsek 2 dopĺňa nový odsek 3, ktorý znie: „(3) Verejný obstarávateľ a obstarávateľ môže pri vyhodnocovaní splnenia podmienok účasti vo verejnom obstarávaní uchádzačov, záujemcov a členov skupiny dodávateľov, ktorí sú obchodnou spoločnosťou, požiadať, aby predložili zoznam všetkých svojich spoločníkov a známych akcionárov.“ Odseky 3 až 9 sa označujú ako odseky 4 až 10. Odôvodnenie: Za účelom zvýšenia transparentnosti procesu verejného obstarávania sa navrhuje ustanovenie, podľa ktorého je verejný obstarávateľ a obstarávateľ oprávnený požadovať od spomínaných subjektov preukázanie zoznamu všetkých spoločníkov a známych akcionárov. V prípade, ak uchádzač, záujemca alebo člen skupiny dodávateľov požadovaný zoznam nepredloží, bude z verejného obstarávania vylúčený. Bod 2. V § 80 ods. 4 slová „§ 33 ods. 2 a 7“ sa nahrádzajú slovami „§ 33 ods. 2 a 8“. Ide o legislatívnotechnickú úpravu súvisiacu s predchádzajúcim bodom a ide o to, že pôvodne v § 80 sa odvolávalo na odseky, ktoré, ak bude schválený môj pozmeňujúci návrh, budú prečíslované. Takže nadväzujúca oprava. Ešte chcem upozorniť, pozmeňujúci návrh, ktorý je vám rozdaný, obsahuje tri body, ale predkladám len dva a tretí bod z môjho pozmeňujúceho návrhu sťahujem, nakoľko k tretiemu bodu by bolo potrebné prijať aj prechodné ustanovenia a, žiaľ, toto môj pozmeňujúci návrh neobsahuje. Tak aby sme nespôsobili nejaký legislatívny problém, bod tri nepredkladám. Čiže z môjho pozmeňujúceho návrhu budeme potom po rozprave hlasovať o bodoch 1 a 2. Ten pozmeňujúci návrh sme predsa len pripravili, podarilo sa ho v nejakej forme naformulovať tak, ako sme o ňom hovorili v rozprave. Ja verím, že aj toto ustanovenie opäť, tak ako pozmeňujúci návrh č. 1, ktorý sme predložili alebo ktorý som predložil v prvej rozprave, prispeje k zvýšeniu transparentnosti celého procesu verejného obstarávania. Ďakujem veľmi pekne a požiadam vás o podporu tohto pozmeňujúceho návrhu.
P. Paška, predseda NR SR: (2009-12-04):
(Hlasovanie.) 134 prítomných, 88 za, 46 sa zdržalo. Návrh sme schválili.
Kollár, Boris, predseda NR SR (2022-12-06):
Ja som si dupol, a nič!
Laššáková, Jana, podpredsedníčka NR SR (2012-12-17):
Na vystúpenie pána poslanca s faktickou poznámkou pán poslanec Gál, Kuffa a pán poslanec Martvoň. Končím možnosť prihlásiť sa s faktickými poznámkami. Pán poslanec Gál, nech sa páči. Zapnite pána poslanca Gála.
Paška, Pavol, predseda NR SR (2012-08-02):
Vážené pani poslankyne, páni poslanci, budeme pokračovať pravidelným bodom hodina otázok a písomné odpovede členov vlády na interpelácie poslancov a interpelácie poslancov. Poslanci položili celkovo 23 otázok na predsedu vlády a 12 otázok na členov vlády. Overovatelia vyžrebovali poradie. Poprosím teraz pána predsedu vlády Roberta Fica, aby oznámil, kto z členov vlády bude odpovedať na otázky za neprítomných členov vlády.
Jasaň, Viliam, poslanec NR SR (2013-03-19):
Ďakujem. Ja len také štyri poznámky, lebo nedá mi, aby som nereagoval, aj keď som pôvodne naozaj neuvažoval, ale... Vy hovoríte o solidarite, no viete, z vašich úst je to také, také zvláštne. Neviem, či ste mali na mysli solidaritu tých vašich nominantov, ktorí dostali zlaté padáky a do dnešného dňa ich nikde nedali. Ak je to tá solidarita vo vašom ponímaní, tak potom akože už sa k tomu vyjadrovať nebudem. Vy často hovoríte o tých viacmandátových poslancoch. Pán Brocka, ja vám môžem kľudne povedať niekoľko mien a len tu z Bratislavy viacmandátových poslancov z radov KDH aj v minulosti. Niektorí už nimi nie sú, takže, viete, skúste si najprv urobiť poriadok doma a potom ukážte, ako taký pekný príklad, ako sa to dá. Potom to možno budeme akceptovať. Dohodári, no ja vám odporúčam, keby ste o tomto, o tom nehovorili, pretože tomu naozaj nerozumiete. A keď to bude hovoriť človek, ktorý zamestnával dohodárov a vie, akým spôsobom a prečo, a vie to porovnať s tým, čo sa teraz udialo, tak to potom budem akceptovať, ale neteoretizujte, pretože naozaj sa v tom nevyznáte. A ja vo svojom vystúpení sa k tomu, k tomu niečo poviem. A posledná poznámka. Ja som nepočul nič také zásadné, čím by ste vy za váš klub chceli obsahovo obohatiť tento návrh zákona tak, aby podľa vašich slov naozaj pomáhal znižovať nezamestnanosť. Ďakujem.
B. Bugár, podpredseda NR SR: (2001-11-07):
V. Maňka, poslanec: „(2) Správa katastra zašle správcovi dane oznámenie o vykonaní zápisu záznamom verejnej alebo inej listiny do 15 dní odo dňa zápisu. Verejné listiny a iné listiny o vlastníckych právach...“
Gaborčáková, Soňa, poslankyňa NR SR (2016-10-20):
Ďakujem za slovo. Ja chcem naozaj podporiť kolegyňu, lebo robila som v krízovom stredisku, robila som aj ako supervízorka a musím povedať, že naozaj dieťa vo svojej nevinnosti nechápe sexuálne zneužívanie ako také. Nie je schopné sa, nie je schopné k nemu dať súhlas vo svojom fyziologickom veku. Až neskôr, keď chápe jednotlivé súvislosti, začína mať strach z partnerských vzťahov alebo aj neskôr v manželstve, a preto veľmi vítam aj ústretovosť pani ministerky v tejto oblasti, lebo toto sa ťahá s tými ľuďmi celý život, ono to postupuje do partnerských vzťahov, mnohokrát sa aj tie partnerské vzťahy rozbíjajú práve na tejto zložke. A nehovoriac o tom, že sa to následne prenáša aj k deťom obetí sexuálneho násilia. Čiže verím, že aj ostatní kolegovia podporia to, čo pani Jurinová predkladá, a ja naozaj chcem len poďakovať ministerstvu spravodlivosti. Ďakujem.
M. Číž, podpredseda NR SR: (2008-09-11):
Ďalšiu otázku, ktorá bola vyžrebovaná, položil pán poslanec Pavol Minárik. Položil ju ministrovi kultúry Slovenskej republiky Markovi Maďaričovi. Otázka znie: „Vážený pán minister, aké sú vaše dojmy z výstavy umiestnenej vo vstupnom priestore budovy parlamentu? Ako človek zodpovedný za rezort kultúry si myslíte, že je to výstava hodná tak významného priestoru?“ Pán minister, máte slovo. Prosím oznámiť ukončenie odpovede.
Kollár, Boris, predseda NR SR (2023-02-07):
Prosím, prezentujme sa a hlasujme. (Hlasovanie.) Prítomných 131 poslancov, za 28, proti 61, zdržalo sa 41, 1 nehlasoval. Uvedený návrh sme neschválili.
Marcinková, Vladimíra, poslankyňa NR SR (2021-11-26):
Ďakujem pekne kolegom za reakcie. Ja nechcem pôsobiť tak, že som nejak zviazaná ako právnik nejakými pravidlami a že nevnímam realitu alebo proste naozaj situáciu, v akom je naše zdravotníctvo alebo aj iné oblasti na Slovensku. Ale z úcty k tomu, že sedíme v zákonodarnom orgáne, z úcty k tomu, že naozaj sme tu preto, aby sme sa venovali tej kvalite našich zákonov, kvalite právneho poriadku, aj nás zaväzujú nejaké pravidlá, podľa ktorých máme konať, podľa ktorých máme rozhodovať, a jedným z tých pravidiel, to hovorím naozaj s pokorou a s rešpektom, je, aby sme pri všetkých zákonoch, ktoré tu budeme prijímať, mysleli na najlepší záujem dieťaťa. To hovorí niekoľko medzinárodných zmlúv a dohovorov, ktoré sú pre krajiny Európskej únie, ale aj vzhľadom na naše členstvo v iných medzinárodných spoločenstvách pre nás zaväzujúce. A preto aj pri týchto zákonoch ja naozaj hľadím na ten najlepší záujem dieťaťa, každého jedného dieťaťa, a preto ten filter veku a podobných dispozícií, o ktorých sme sa bavili, je pre mňa niečo veľmi ťažko prijateľné. Aj keď rozumiem, kam tým mierite, rozumiem, o akých obmedzeniach hovoríte. Naozaj toto je niečo kde, kde nás zväzujú pravidlá a ja si tie pravidlá vážim a rozumiem ich dôležitosti. Teším sa, že tu vidím ochotu komunikovať o tejto téme ďalej, že nás spája ochota priniesť ďalšie výsledky v tejto téme. Takže budem sa tešiť na ďalšie diskusie a veľmi dúfam, že naša koalícia sa podpíše o lepšie podmienky pre deti v nemocniciach na základe našej vzájomnej spolupráce.
Blaha, Ľuboš, podpredseda NR SR (2023-11-22):
K téme, pán Matovič, k téme.
Bugár, Béla, podpredseda NR SR (2019-09-20):
Na vystúpenie pána poslanca s faktickými poznámkami dvaja. Umožním potom vystúpiť po hlasovaniach, máme ich skoro desať. (Reakcia z pléna.) Čo, pani... dobre, dobre. Takže pani poslankyňa Blahová, faktická, a potom pán poslanec Kotleba, keď sa sťažujete.
Simon, Zsolt, poslanec NR SR (2013-09-12):
Ďakujem pekne. Vážený pán minister, to znamená, aby som preložil to, čo ste teraz povedali, do reči ľudskej alebo, tak ako diplomati hovoria, do reči otvorenej, že naši farmári prvýkrát budú môcť žiadať o peniaze až v roku 2015 a prvýkrát dostanú peniaze na modernizáciu fariem až koncom roku 2015. To znamená, že Slovenská republika v rokoch 2014, 2015 bude prispievať do Európskeho spoločenstva, ale nebude môcť prijímať peniaze pre farmárov. Pýtam sa vás, ste si vedomý toho, že vaše rozhodnutie presunu peňazí z druhého piliera do prvého, tak ako ste to teraz povedali, predlžuje tento termín a brzdí čerpanie z nového rozpočtového obdobia peňazí pre farmárov?
Grendel, Gábor, podpredseda NR SR (2022-05-04):
Dve faktické poznámky na vaše vystúpenie, pani poslankyňa. Ako prvá pani poslankyňa Anna Záborská.
Pleštinská, Zita, poslankyňa NR SR (2023-05-09):
Pán predseda, dajte, prosím, hlasovať o bode spoločnej správy 63 s odporúčaním gestorského výboru schváliť, ktorý na osobitné hlasovanie vyňal pán poslanec Svrček. Upozorňujem, že v rozprave bol podaný pozmeňujúci návrh, ktorý tieto ustanovenia vylepšuje.
Paška, Pavol, predseda NR SR (2012-10-18):
Ďakujem pekne, pán minister. Poprosím pána poslanca Senka, ktorý je vaším spravodajcom z gestorského výboru pre kultúru a médiá, aby nás informoval a odôvodnil stanovisko gestorského výboru.
Jurinová, Erika, podpredsedníčka NR SR (2015-06-24):
Ďakujem, pán poslanec. Na vaše vystúpenie je šesť faktických poznámok. Dávam slovo pánovi poslancovi Novotnému. Nech sa páči.
Kollár, Boris, predseda NR SR (2022-11-10):
Prosím, prezentujme sa a hlasujeme. (Hlasovanie.) Prítomných 138 poslancov, za 49, proti 25, 63 sa zdržalo, nehlasoval 1. Uvedený návrh sme neschválili. Ďalej bude nasledovať hlasovanie v druhom čítaní o vládnom návrhu zákona o špeciálnom spôsobe hlasovania v referende vyhlásenom na základe petície občanov prijatej 24. augusta 2022 , ktorý prerokovávame v skrátenom legislatívnom konaní. Je to tlač 1283. Dávam slovo spoločnej spravodajkyni z výboru pre verejnú správu a regionálny rozvoj pani poslankyni Zite Pleštinskej, aby hlasovanie uvádzala. Nech sa páči, pani poslankyňa, máte slovo.
Mičovský, Ján, poslanec NR SR (2022-11-29):
Ďakujem a oceňujem všetkých, ktorí reagovali. Páči sa mi, že teda bojujú za svoj návrh, je to tak správne. A napokon aj tie argumenty sú uznaniahodné, ja ich nespochybňujem, každý používa argumenty, ktoré sú mu blízke. Potrebujem len povedať pani poslankyni Šofranko, že ja som síce hovoril celé mesiace, že som proti tomu, aby boli odčlenené národné parky spod rezortu pôdohospodárstva, lebo rozdelenie je zlé, a keby som mal viacej času, tak by som aj povedal, ako mi to život potvrdzuje, ale to teraz neni predmetom tejto diskusie. Ale chcem povedať, že ja som tvrdil, a to je tu dobré, že to tu môžem vďaka tebe zopakovať, všetky lesy mali prejsť, nielen národné parky. A verte tomu, že prejdú, to rozdelenie bolo zlé a čo ste ho podporili, tak ste urobili v tomto chybu, ktorú som vám celé mesiace pripomínal, a myslím si, že nie ja, ale život rozhodne tento krok. A teraz na záver len taká spomienka na dnešný rozhovor s pánom riaditeľom celej Horskej záchrannej služby na Slovensku pánom Biskupičom. Keď sme sa takto tiež kultivovane rozprávali tak ako s vami, tak vlastne som to už cítil niekedy aj z toho hlasu, lebo to bol telefonický rozhovor, že tak vnútorne som cítil, že nie je tak ďaleko od môjho názoru. Tam som už zadal takú otázku: Pán riaditeľ, vy, ktorý máte ten nádherný znak, známy už celé desaťročia, Horskej záchrannej služby na vetrovkách, vám tak trocha nebude ľúto, že tí chlapi v tom území Bukovských vrchov aj na tej budove, že vlastne prídete o túto značku? Budú tam hasiči, okej, ja o hasičoch mám veľmi dobrú mienku, ja dobre viem, čo dokážu humenskí hasiči špeciálne a sninskí zrejme tiež a budeme možno aj čoskoro o tom rozprávať. Sú to zázrační ľudia. A on, tak trocha som cítil, že mu je to trocha ľúto, ale takéto rozhodnutie padlo. A nie je to o úspore peňazí, pretože tie peniaze, sami ste to potvrdili, sa nejdú sporiť, oni sa tí chlapi len presúvajú. Takže to neni o peniazoch, to je o presúvaní kra... (Prerušenie vystúpenia časomerom.)
B. Bugár, podpredseda NR SR: (2005-02-09):
(Hlasovanie.) Prítomných 135 poslancov, za návrh 124, proti 8, zdržali sa 2, nehlasoval 1. Konštatujem, že Národná rada zobrala na vedomie túto správu o zameraní zahraničnej politiky v Slovenskej republike na rok 2005. Teraz prosím pána predsedu výboru pre pôdohospodárstvo poslanca Maxona, aby uviedol hlasovanie k analýze súčasného stavu prác na transformácii štátneho podniku Lesy Slovenskej republiky (tlač 977). Nech sa páči. M. Maxon, poslanec: Áno, ďakujem pekne. Vážený pán podpredseda Národnej rady, vážené panie poslankyne, vážení páni poslanci, ďakujem pekne, budeme hlasovať najskôr o tlači 977 – analýza súčasného stavu. Najskôr budeme hlasovať o procedurálnom návrhu pána poslanca Vážneho, ktorý navrhol, aby analýza súčasného stavu bola vrátená na dopracovanie a doplnenie. V tom uznesení, ktoré som písomne dostal, potom aj uvádza obsah požiadaviek, o čo by sa táto analýza mala upraviť. To znamená, že vrátiť vláde Slovenskej republiky na dopracovanie.
Ďuriš Nicholsonová, Lucia, podpredsedníčka NR SR (2017-04-05):
Pán poslanec Matovič, na vaše vystúpenie zareaguje desať poslancov s faktickými poznámkami. Končím možnosť prihlásiť sa s faktickou poznámkou. Pre istotu vás všetkých prečítam: pán poslanec Kotleba, Mazurek, pani poslankyňa Grausová, Mizík, Heger, Pčolinský, Budaj, Dostál, Marosz, Klus, Uhrík. No, pán poslanec Uhrík, vy ste sa prihlásili asi až potom. (Reakcie z pléna.) Bol tam určite? Dobre. Takže končím možnosť prihlásiť sa do rozpravy, pán poslanec Uhrík bude posledný. Dámy a páni, predtým, než vám dám slovo s faktickými poznámkami, na balkóne vidím celkom malých alebo mladých žiakov z nejakej základnej školy. Vítam vás, deti! (Potlesk.) A ja by som vás všetkých, ktorí ste prihlásení s faktickými poznámkami, chcela veľmi pekne poprosiť, aby ste kvôli nim volili slová, vážili slová, aby tie deti neopustili parlament so slovnou zásobou neofašistu alebo extrémistu. Ďakujem. (Reakcie z pléna.) Nech sa páči, pán poslanec Marian Kotleba.
J. Burian, poslanec: (2007-05-10):
Pán predseda, dajte o tom hlasovať.
Hort, Milan, podpredseda NR SR (2010-11-03):
Ďalej s faktickou poznámkou pán poslanec Ladislav Lazár, nech sa páči.
Šeliga, Juraj, podpredseda NR SR (2021-02-03):
Dámy a páni, budeme pokračovať v prerušenom rokovaní. Dovoľte mi, aby som vás informoval, že v mene štyroch poslaneckých klubov, za OĽANO, SME RODINA, SaS a ZA ĽUDÍ, podávam návrh na zaradenie nového bodu do programu 23. schôdze a to je návrh na voľbu do funkcie špeciálneho prokurátora v Úrade špeciálnej prokuratúry Generálnej prokuratúry Slovenskej republiky, je to tlač 426. Rovnako chcem navrhnúť, aby sme tento návrh prerokovali na záver schôdze spolu s návrhom na voľbu členov Rady Rozhlasu a televízie Slovenska a s návrhom na voľbu predsedu Úradu na ochranu oznamovateľov protispoločenskej činnosti. Sú to body 52 a 55 schváleného programu. Ten praktický aspekt je, že poznáte, akým spôsobom sa tá voľba vykonáva, aby to bolo celé naraz. Pýtam sa, či je všeobecný súhlas. (Súhlasná reakcia pléna.) Ďakujem pekne. Konštatujem, že tento bod sme zaradili a upravili sme program 23. schôdze. Ďalej vás chcem informovať, že vláda Slovenskej republiky doručila Národnej rade návrh na skrátené legislatívne konanie o vládnom návrhu novely zákona č. 67/2020 Z. z. o niektorých mimoriadnych opatreniach vo finančnej oblasti v súvislosti s COVID-19, je to tlač 424, ako aj, samozrejme, vládny návrh zákona pod tlačou 425. Opäť v mene štyroch poslaneckých klubov, za OĽANO, SME RODINA, SaS a ZA ĽUDÍ, podávam návrh na zradenie týchto nových bodov do programu 23. schôdze a navrhujem, aby sme návrh vlády prerokovali zajtra po prerokovaní vládneho návrhu novely zákona o kritickej infraštruktúre v prvom čítaní. Je to tlač 423. Ľudským jazykom, to je tá DPH-čka na respirátory. Pýtam sa, či je všeobecný súhlas na to, aby sme to zaradili a aby sme bezprostredne po hlasovaní potom, ak schválime ten návrh na skrátené, mohli pristúpiť aj k prvému čítaniu. Je všeobecný súhlas? (Súhlasná reakcia pléna.) Ďakujem pekne. Konštatujem, že aj tieto body sme zaradili do programu 23. schôdze. Pre praktickosť mi dovoľte vás informovať, že ako to bude zajtra ráno. Prvý pôjde pán Krajniak, potom... s jeho návrhmi, ktoré boli termínované, potom pôjde pani Kolíková s návrhom na skrátené konanie, potom pôjde pán Sulík s prvým čítaním ku kritickej infraštruktúre, následne pôjde pán Heger s návrhom na skrátené v súvislosti s tou daňou z pridanej hodnoty, aby teda ste vedeli, akým spôsobom budeme zajtra postupovať. Samozrejme, o 11.00 hod. bude hlasovanie, nebudeme to deliť. Ďalej budeme pokračovať, kolegovia a kolegyne, v prvom čítaní o vládnom návrhu zákona, ktorým sa mení a dopĺňa zákon č. 91/2019 Z. z. o neprimeraných podmienkach v obchode s potravinami. Je to tlač 349, bod 8 schváleného programu. Poprosím pána poslanca Karahutu, ktorý je predseda výboru pre pôdohospodárstvo a zároveň spravodajca, aby nám toto hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 91/2019 Z. z. o neprimeraných podmienkach v obchode s potravinami a o zmene a doplnení niektorých zákonov v znení zákona č. 198/2020 Z. z. , tlač 349.)
Pčolinský, Peter, podpredseda NR SR (2022-10-19):
Ďakujem veľmi pekne. Zaujmite svoje miesto spravodajcu. A do písomnej rozpravy... otváram písomnú rozpravu. Do písomnej rozpravy som nedostal žiadnu prihlášku. Ukončujem tým pádom písomnú rozpravu a pýtam sa, či sa chce niekto prihlásiť do ústnej rozpravy. Nikto. Uzatváram týmto ústnu rozpravu. Chce zaujať slovo navrhovateľ? Pán spravodajca? Ďakujem pekne. Vyhlasujem teda rozpravu za skončenú. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 1213. Návrh na jeho pridelenie na prerokovanie výborom je v rozhodnutí č. 1279. Nakoľko pán minister práce je na ceste, urobíme si trojminútovú prestávku. (Prestávka.)
Gyimesi, Juraj, poslanec NR SR (2020-07-24):
Ďakujem pekne. Začal by som odzadu. Vy veľmi dobre viete, poznáte ma už za ten čas, že ja vo svojom prejave často používam hyperboly a zveličovanie a týmto som chcel povedať, že nie vy priamo ste zodpovední za smrť týchto mladých ľudí, ale vy ste boli spolutvorcami toho systému, ktorý to umožnil. A aj dnešné súdne pojednávanie, kde už zazneli aj záverečné veci, aj bol navrhnutý trest v tejto vražde, o tom svedčia. Pokiaľ ide o problémy predstaviteľov tejto vládnej koalície so svojím vzdelaním a so svojimi diplomovými a inými prácami, chcem pripomenúť, že ani vy v SMER-e nie ste úplne čistí, pretože však pani Zmajkovičová bola tiež usvedčená plagiátorka. Dokonca aj o pánovi Richterovi sa hovorilo, že má problém so svojou bakalárskou prácou. Vtedy to však nikto asi nejak veľmi neskúmal. Ja neviem, pán Tomáš, vy asi robíte zadarmo, keď mne vyčítate môj plat. A nakoniec som si nechal vás, pán Saloň. Vy veľmi dobre viete, že ako sme my citliví na provokácie a ten návrh pána Kotlebu smeroval absolútne k provokácii a bola to vyslovene provokácia nás 4. júna. Takže mi nehovorte, prosím vás, tu bludy. A pokiaľ ide o to, ja som zo sály neodišiel, nebol som v nej prítomný a som sa vrátil po. (Reakcia z pléna.) Áno, po, áno, je to tak, je to tak. Čiže ja na provokácie reagovať nebudem a kľudne si môžte pozrieť moju prítomnosť na ostatných dňoch, kedy sa hymna v tomto parlamente hrá. Ďakujem pekne. (Potlesk.)
Soboňa, Juraj, poslanec NR SR (2018-11-27):
Ďakujem, pán predseda. Ja by som chcel reagovať na poslanca Mazureka Milana. No mňa zaujala tá veta, že SNS stráca a on sa vyjadril aj minule, že vlastne prechádzajú naši členovia k nim. Ja by som len použil posledné štatistiky. Veď komunálne voľby boli posledné voľby. To bol obraz sily v regióne v našom štáte. V roku 2014 mala Slovenská národná strana 40 starostov, momentálne máme 160 starostov a ďalších 150 máme koaličných, ktorí sú naši členovia. Takže ja nevidím a myslím si, že vaša strana získala starostov a primátorov, myslím, že na dvoch rukách ich spočítam v rámci celého Slovenska. A určite ste na ústupe, čo sa týka týchto mandátov, nielen štatutárov, primátorov, starostov, ale aj poslancov v zastupiteľstvách. Takže ja neviem, odkiaľ beriete tie údaje, že my strácame na sile a vy silniete. Ja to nechápem. Pretože aký iný obraz posledného obdobia môže byť, ako výsledky komunálnych volieb? Ďakujem.
Zmajkovičová, Renáta, podpredsedníčka NR SR (2013-07-01):
V rozprave vystúpi pán poslanec Chren. Nech sa páči.
Hrnčiar, Andrej, podpredseda NR SR (2019-06-27):
Otázka č. 7, pán poslanec Martin Klus sa pýta ministerky kultúry Slovenskej republiky Ľubici Laššákovej v zastúpení pani ministerky Sakovej: „Vážená pani ministerka, prečo ste sa rozhodli finančne nepodporiť projekty ako dúhový pochod alebo filmový festival aj napriek tomu, že vám odborná komisia odporučila tieto projekty podporiť?“
Kollár, Boris, predseda NR SR (2022-10-19):
Proti. Ďakujem pekne. Prosím na záznam, pán poslanec Kočiš hlasoval proti. Je mi to ľúto, kolegovia, máme s tým stále väčšie a väčšie problémy. Pán poslanec Mizík, vám sa ospravedlňujem za to zlyhanie techniky, ale za to, za to nemôžeme. (Reakcia z pléna.) Prosím? (Reakcia z pléna.) Dal som dve minúty. (Prestávka. Výmena predsedajúcich.)
Vašečka, Richard, poslanec NR SR (2021-06-17):
Ďakujem za slovo, pán predsedajúci. Vážené panie poslankyne, páni poslanci, v súlade s § 73 zákona o rokovacom poriadku som bol určený za spravodajcu k návrhu uvedeného zákona (tlač 557). Predkladám informáciu k predloženému vládnemu návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného vládneho návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby vládny návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. (Reakcia z pléna.) Všetko v poriadku. (Reakcia z pléna.) Dobre, pokračujeme. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný vládny návrh zákona v druhom čítaní výbory prerokovali do 13. septembra 2021 a gestorský výbor do 14. septembra 2021. Prosím, pán predsedajúci, otvorte všeobecnú rozpravu.
Jurinová, Erika, podpredsedníčka NR SR (2014-11-09):
S reakciou pán poslanec Fecko, nech sa páči.
Jurinová, Erika, podpredsedníčka NR SR (2012-09-27):
Ďakujem pekne pánovi poslancovi. Na vaše vystúpenie s faktickými poznámkami traja páni poslanci. Nech sa páči, pani poslankyňa Vášáryová.
Šeliga, Juraj, podpredseda NR SR (2021-01-12):
Pani poslankyňa Bittó Cigániková.
Lukáč, Jozef, poslanec NR SR (2017-06-21):
Ďakujem za slovo. Ja som veľmi rád, že kolega Heger sa dotkol programového vyhlásenia vlády, v ktorom k téme doprava sa hovorí o dostavbe D1 do roku 2020, resp. ´23, podľa toho, ako budú dochádzať eurofondy. Po 15 mesiacoch vlády sa termín posunul na rok 2027. Je to veľmi ťažko uveriť, že v prípade, že by bola uvoľnená dlhová brzda, sa niečo zmení. Skôr to vyzerá tak, že peniaze by sa rozkotúľali a termín by sa opäť posunul pri dostavbe všetkých rýchlostných ciest. Mimochodom, čo sa týka R4 na východe, zajtra vlastne občania vyjadria protest, po celej trase z Prešova až do Svidníka v každej obci bude blokáda. To je taká odpoveď vlastne na hospodárenie tejto vlády. Ďakujem.
Kuriak, Milan, poslanec NR SR (2023-06-27):
Ďakujem. Vážený pán predsedajúci (rečník si odkašľal), pardon, dovoľte mi, prosím, ako určenému spravodajcovi výboru predniesť informáciu výborov Národnej rady Slovenskej republiky o výsledku prerokovania návrhu poslancov Národnej rady Slovenskej republiky Mareka Šefčíka a Milana Vetráka na vydanie zákona, ktorým sa mení a dopĺňa zákon č. 595/2003 Z. z. Národná rada Slovenskej republiky uznesením č. 2318 z 23. mája 2023 pridelila návrh poslancov Národnej rady Slovenskej republiky týmto výborom: výboru pre financie a rozpočet, ústavnoprávnemu výboru. Určila zároveň Výbor Národnej rady Slovenskej republiky pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory tieto stanoviská: odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi – Ústavnoprávny výbor Národnej rady Slovenskej republiky. Výbor Národnej rady Slovenskej republiky pre financie a rozpočet o návrhu nehlasoval, pretože nebol uznášaniaschopný. Z uznesenia výboru Národnej rady Slovenskej republiky uvedeného pod bodom III tejto správy vyplývajú pozmeňujúce a doplňujúce návrhy uvedené pod bodom IV. Návrh spoločnej správy vrátane stanoviska gestorského výboru prerokoval Výbor Národnej rady Slovenskej republiky pre financie a rozpočet na 133. schôdzi dňa 13. júna 2023. Stanovisko gestorského výboru ani návrh spoločnej správy Výboru Národnej rady Slovenskej republiky pre financie a rozpočet neboli schválené, keďže návrh stanoviska gestorského výboru nezískal súhlas potrebnej väčšiny členov. Predseda Výboru Národnej rady Slovenskej republiky pre financie a rozpočet určil mňa za spravodajcu, aby som na schôdzi Národnej rady Slovenskej republiky informoval o výsledku rokovania výboru a navrhol Národnej rade Slovenskej republiky postup pri hlasovaní podľa príslušných ustanovení o rokovacom poriadku. Pán predsedajúci, ďakujem, skončil som. Otvorte, prosím, rozpravu.
Bugár, Béla, podpredseda NR SR (2019-12-04):
Pán poslanec Zelník.
Blaha, Ľuboš, poslanec NR SR (2017-12-06):
Ďakujem pekne. Pán kolega Grendel, ja s vami síce nesúhlasím, ale napriek tomu oceňujem to, že vystupujete slušne a relatívne bez nejakej nenávistnej emócie, čo je v opozícii vzácne, a to by sme mali na toto nadväzovať. Ten kontrast medzi vami a vaším kolegom z hnutia OĽANO pánom Matovičom, ktorý tu predvádza hysterické záchvaty a pletie si ich s argumentáciou. Na rozdiel medzi vami a pani kolegyňou Nicholsonovou, ktorej som, áno, vytkol to, že na tej pozícii, v akej je, by mala mať vysokoškolské vzdelanie, čo si myslím. Ale aby ma niekto obviňoval, že som ju nazval kozou, to je číre klamstvo, samozrejme, že nie. Často ju prirovnávam ku kofe na trhu, pretože sa háda, hašterí a veľmi arogantne správa, ale to neznamená, že nerešpektujem, že je podpredsedníčkou Národnej rady. Rešpektujem každého, kto nie je arogantný. A vy arogantný nie ste. A toto je práve to, čo by ste mali možno vysvetliť vášmu kolegovi Matovičovi, ktorý vo svojej arogancii dokonca zašiel tak ďaleko, že pri svojich daňových podvodoch zneužil matku. Viete, vy hovoríte o pánovi ministrovi Kaliňákovi, ktorému viete nejakým spôsobom prišiť len to, že si kúpil byt úplne legitímne od človeka, ktorý potom neskôr bol obvinený z daňových podvodov. Takáto šialená konštrukcia mi trvala vysloviť naozaj asi 20 sekúnd. Ja obviňujem Igora Matoviča z toho, že je usvedčený daňový podvodník. A to je predsa len rozdiel, že áno. Dokonca usvedčený daňový podvodník, ktorý na to, aby spáchal daňový podvod, zneužil vlastnú matku. Ja neviem, čo ešte viacej treba dodať. Ten človek nepatrí do parlamentu, ten človek nepatrí ani do bežného života, ten človek patrí do ústavu. Ale nehovorím to v zlom, naozaj mu treba pomôcť, aby takto zneužíval vlastnú maminu, to sa nerobí a je to niečo tak chrapúnske, že to musíme pomenovať. A Andrej Kiska je takisto jeden príklad, ktorý takisto spáchal daňový trestný čin. Čo ešte robí v politike? Bez emócií, pán kolega. Toto je jednoducho pravda. Páni kolegovia Matovič a Kiska do politiky nepatria.
Hort, Milan, podpredseda NR SR (2011-12-01):
Ďakujem. Faktické poznámky nie sú. Otváram možnosť prihlásiť sa do rozpravy ústne. Pani poslankyňa Tomanová ako jediná. Uzatváram možnosť prihlásiť sa do rozpravy. Nech sa páči.
P. Paška, predseda NR SR: (2008-07-02):
(Hlasovanie). 140 prítomných, všetci boli za. Konštatujem, že sme schválili návrh novely zákona č. 274/2007 Z. z. o príplatku k dôchodku politickým väzňom . Pán poslanec Kovačócy bude uvádzať v druhom čítaní hlasovanie o návrhu poslancov Jána Richtera, Viliama Jasaňa na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, SIS, Zboru väzenskej a justičnej stráže a Železničnej polície. Je to tlač 626.
B. Bugár, podpredseda NR SR: (2002-04-10):
Počas hlasovania som vám nemohol, samozrejme, udeliť slovo. návrhu skupiny poslancov Národnej rady Slovenskej republiky na vydanie zákona o obchodných reťazcoch . Návrh zákona ste dostali ako tlač 1393, návrh na pridelenie návrhu zákona na prerokovanie výborom Národnej rady máte v rozhodnutí predsedu Národnej rady pod číslom 1539. Za skupinu poslancov návrh zákona uvedie pán poslanec Vladimír Faič, ktorému teraz udeľujem slovo.
Bittó Cigániková, Jana, poslankyňa NR SR (2021-05-28):
Dva plus dva sú štyri, to je to, čo tu celú dobu hovorí Marián Viskupič. Minister financií a niektorí kolegovia hovoria, že 2 plus 2 je 400 alebo 40, alebo 14, ale v každom prípade viac, ako reálne je. Keď sa pridajú iní poslanci, ktorí povedia, počúvajte, fakt, 2 plus 2 fakt sú 4, fakt to neni viac, fakt ne, tak to je opozícia. A vlastne my sme opozícia kvôli tomu spoločne, všetci, ktorí tvrdia, že 2 plus 2 sú 4, sú vlastne opozícia, všetci sú proti ministrovi financií a proti klubu OĽANO. Nie, počúvajte, fakt to tak neni. Nič iné sa nedeje, len to, že dva plus dva sú štyri, to je všetko. Žiadny osobný útok, nič, len čistý fakt. A my... ja rozumiem, že vás to hnevá, ale niektorí z vás nám to povedali aj, aj osobne, dokonca aj takí, s ktorými máme lepšie vzťahy, a myslím si, že to hovoria úprimne, ale... a ja za seba hovorím, mňa to pri niektorých osobách aj dokonca mrzí, bola by som radšej, keby sme sa všetci mali radi. Ale nie sme tu na to, aby sme sa mali radi a aby sme sa niekomu páčili. Sme tu na to, aby sme strážili verejné zdroje a aby sme zlepšovali život na Slovensku tak, aby sa tu oplatilo pracovať, podnikať a žiť. To znamená z každého jedného vynaloženého eura, z každého jedného vytiahnuť čo najviac úžitku a efektu pre tých občanov, to znamená strážiť každé jedno euro, pýtať sa a veľmi rozmýšľať, ako ho použijem. A viete prečo? Lebo to nie sú naše peniaze, čo používame. Politik nemá ani jedno vlastné euro. Politik používa peniaze ľudí, ktorým násilím zobral z výplaty. Človek, ktorý má 800 euro výplatu, ďalších skoro 800 euro pošle našej vláde. Keby nebolo nás a keby sme hospodárili, keby sme dokázali hospodáriť lepšie, tak jednoducho ten človek by mohol mať raz toľko peňazí, keď robí na trvalý pracovný pomer, ako reálne má preto, lebo posiela nám tie peniaze, aby sme spravovali vďaka nim spoločnosť. Tento úvod hovorím preto, lebo sa tu zdá, akože nová doba. Ten, čo chce šetriť a chce byť zodpovedný, tak to má byť populista a ten, ktorý chce rozdávať, tak to je akože úplný frajer, hej. To ako ten je zodpovedný. No tak takto to nie je. Viete prečo? Lebo 2 plus 2 sú 4. To je úplne rovnaký fakt. Pozrela som sa teda na rozpočet po tej včerajšej debate a ďakujem, Marián, za podrobné a poctivé spracovanie. Takto vyzerá naša diskusia s partnermi... (Poslankyňa zobrala do rúk hárok papiera s poznámkami, ukazujúc ho plénu. Prerušenie vystúpenia predsedajúcim.)
Dostál, Ondrej, poslanec NR SR (2011-06-28):
Vážený pán predsedajúci... (Prerušenie vystúpenia predsedajúcim.)
Blanár, Juraj, podpredseda NR SR (2023-02-14):
Toľko vystúpenie posledného prihláseného do rozpravy ústne pána poslanca Dostála. Vyhlasujem všeobecnú rozpravu za uzavretú. Chce sa k rozprave vyjadriť pán navrhovateľ? Áno, má záujem. Nech sa páči, pán poslanec Baránik.
Kmec, Peter, poslanec NR SR (2020-04-23):
Ďakujem pekne. Pán poslanec Dostál, je pravda, že minulej vládnej koalícii sa nepodarilo dokončiť schvaľovanie bezpečnostnej obrannej stratégie. Ja vás ubezpečujem, že budeme veľmi konštruktívni v prípade, keď tieto dva dokumenty budú predložené na rokovanie parlamentu a, samozrejme, neznamená to, že budeme mať úplne identické predstavy. Ja už som spomenul vo svojom vystúpení, že doteraz sme veľmi silne zaznávali tretie trhy, čo ide na vrub našeho podnikateľského sektora a budeme musieť veľmi silne vyvažovať ekonomické a zahranično-politické záujmy, takže v tomto sa teším na diskusiu. Čo sa týka pozícií pána premiéra Matoviča, keď si všimnete aj jeho úvodné vystúpenie k zahraničnej politike, o európskej politike tam nebolo takmer nič, takže ja očakávam tú osobnostnú oddanosť alebo teda osobné pozície. Jedna vec je programové vyhlásenie, papier znesie všetko, samozrejme, ale keď si aj napríklad zoberiete jeho rozhovor v Denníku N ihneď po voľbách, na otázky redaktorky sa vykrúcal asi v piatich otázkach, kým povedal, že no dobre, tak zostaňme tam, kde sme a na ďalších päťsto rokov, ale nikdy, nikdy nevyjadril svoju pozíciu, že chceme sa aktívne podieľať na politike Európskej únie a NATO. Takže tam by som očakával takú väčšiu, väčšiu jasnú jeho profiláciu a prezentáciu. Preto som sa dotkol aj štýlu riadenia, pretože robím v štátnej sfére už nejaké roky a som trošku taký insider a si myslím, že ak chcete napĺňať tieto, tieto svoje priority, tak je dôležité, aby, aby sa to, aby sa, aby sa ten štýl vládnutia naplnil. Ma mrzí, že nestíham odpovedať na otázky... (Prerušenie vystúpenia časomerom.)
J. Počiatek, minister financií SR: (2009-02-11):
V prípade nízkopríjmovej skupiny zamestnancov sa v súvislosti so snahou na zmiernenie pôsobenia celosvetovej krízy zvyšuje nezdaniteľná časť základu dane na daňovníka zo sumy 3435,27 eur na 4025,70 eur, čo nepriamo vyvolá zvýšenie sumy zamestnaneckej prémie pre nízkopríjmovú skupinu zamestnancov, ktorá sa bude po prvýkrát vyplácať za rok 2009. Táto úprava má dočasný charakter a dotýka sa dvoch zdaňovacích období, a to v rokoch 2009 a 2010. Ďalej návrh obsahuje množstvo opatrení, ktoré sú zamerané na zlepšenie podnikateľského prostredia ako najmä zjednodušenie daňovej evidencie tak, že podnikatelia, ktorí sú fyzickou osobou, majú poskytnutú výnimku z povinnosti viesť účtovníctvo za predpokladu, že nezamestnávajú žiadnych zamestnancov a ich príjem nepresahuje sumu 170-tisíc eur. Ďalej zjednodušenie vedenia agendy v súvislosti so spotrebou pohonných hmôt ruší sa možnosť vedenia knihy jázd. Ďalej zvýšenie vstupnej ceny odpisového hmotného majetku z 996 eur na 1 700 eur a nehmotného majetku z 1 660 eur na 2 400 eur. Ďalej sa skracuje doba odpisovania niektorých druhov hmotného majetku, napríklad strojov pre potravinársky, textilný, odevný a kožiarsky priemysel, traktorov a ostatných zariadení pre poľnohospodárstvo a lesníctvo, zdvíhacích a manipulačných zariadení, elektrických rozvodných a ovládacích zariadení, tlačiarenských strojov. Ďalej sa predlžujú lehoty na podávanie daňových priznaní a táto úprava sa vzťahuje už na rok 2008. Ďalšou časťou je zosúladenie postupov v rámci Európskej únie. Tu sa v nadväznosti na upozornenie Európskej komisie zavádzajú rovnaké podmienky pre možnosť uplatnenia nezdaniteľných častí základu dane, daňového bonusu aj pre daňových nerezidentov. Uplatniť si túto možnosť môže len taký nerezident, ktorý bude dosahovať zdaniteľné príjmy na území Slovenskej republiky vo výške najmenej 90 % z celosvetových príjmov. Vážený pán predsedajúci, vážené dámy, vážení páni, s návrhom zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov odporúčam vysloviť súhlas. Ďakujem, skončil som.
Blanár, Juraj, podpredseda NR SR (2022-11-08):
Prezentujme sa a hlasujme o tom... (ruch v sále), čo uviedla pani spravodajkyňa. Poprosím pokoj, aby sa mohli páni poslanci sústrediť. (Hlasovanie.) Prítomných 129 poslancov, za hlasovalo 66, proti boli 15, zdržali sa 43, nehlasovalo 5 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Poprosím, pani spravodajkyňa, uveďte návrhy na pridelenie výborom a gestorský výbor.
Zmajkovičová, Renáta, podpredsedníčka NR SR (2013-03-25):
S faktickými poznámkami dvaja poslanci. Uzatváram možnosť faktických poznámok. Pán poslanec Osuský.
P. Paška, predseda NR SR: (2006-08-03):
Hlasujeme. Prezentujte sa. Za. (Hlasovanie.) Prítomných 121, za 69, proti 49. Ďakujem pekne, pani poslankyne, páni poslanci. Nech sa páči, pani poslankyňa, máte vytvorený priestor, aby ste mohli pokojne dokončiť svoje vystúpenie.
Blanár, Juraj, podpredseda NR SR (2021-05-03):
Ako posledný s faktickou poznámkou, pán Tomáš Taraba, nech sa páči.
Danko, Andrej, predseda NR SR (2016-04-21):
Poprosím, faktická poznámka, pán Alan Suchánek.
Blanár, Juraj, podpredseda NR SR (2023-05-25):
Ďakujem, pán minister. Pristúpime k deviatej otázke, ktorú položil pán poslanec Milan Kuriak, na ministra dopravy Slovenskej republiky Pavla Lančariča: „Pán minister, prosím vás o informáciu o aktuálnej situácii a ďalšom postupe pri výstavbe R3, obchvat Tvrdošín. Toto dielo malo byť ukončené do konca leta 2023. Prosím vás, kedy je reálny čas ukončenia výstavby R3 obchvat Tvrdošín a kedy bude odovzdaný do užívania?“ Nech sa páči, pán minister, môžete odpovedať.
A. Belousovová, podpredsedníčka NR SR: (2007-03-29):
Teraz dávam slovo predsedovi výboru pre kultúru a médiá pánovi poslancovi Pavlovi Minárikovi, aby informoval Národnú radu Slovenskej republiky o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
Hrnčiar, Andrej, podpredseda NR SR (2019-01-30):
Tri faktické poznámky. Nech sa páči, pán poslanec Hrnko.
Burian, Jozef, poslanec NR SR (2011-07-11):
Ďakujem. Vážený pán predsedajúci, vážené poslankyne, vážení poslanci... (Ruch v sále.)
Bugár, Béla, podpredseda NR SR (2018-10-16):
Teraz otváram možnosť sa prihlásiť ústne do rozpravy. Konštatujem, že nikto, vyhlasujem rozpravu za skončenú. Pán minister, chcete zaujať stanovisko k rozprave? Nech sa páči, máte slovo.
Ďuriš Nicholsonová, Lucia, podpredsedníčka NR SR (2016-10-27):
Pán poslanec Klus s reakciou na faktické poznámky.